**ОФИЦИАЛНО СЪОБЩЕНИЕ НА ОБЩИНА ГУРКОВО**

**28.10.2020**

Актуална епидемична обстановка в община Гурково към 27.10.2020 г.:

По официална информация от системата COVID19 активните случаи на COVID-19 в общината са 4 (четири) – 3 от гр.Гурково и един от с. Паничерево, от които всички са на домашно лечение. Под карантина са поставени 13 лица.

Във връзка с усложняващата се обстановка, призоваваме жителите на общината да проявят висока гражданска отговорност, като спазват разпоредените извънредни мерки.: носене на предпазни маски в закрити помещения, както и на открити обществени места при струпване на хора; спазване на физическа дистанция от най-малко 1,5 м, редовна дезинфекция, често миене на ръцете и др. ( заповед № РД-01-609/22.10.2020 г. и № РД-01-626/27.10.2020 г. на Министъра на здравеопазването). Ще се извършват редовни проверки и от органите на реда за спазване на разпоредените мерки.

За лицата под карантина е създадена организация за доставки на стоки и лекарства от първа необходимост. Поръчки могат да се правят чрез спешен тел. на общината: 0800 19 221; 0885550294 – дежурни ОбСС и чрез кметствата в селата Паничерево и Конаре.
 **Мобилни екипи от общински служители ще доставят поръчките им до домовете.**

На тел.112 може да сигнализирате при всяко констатиране на нарушаване на извънредните мерки.

Общинският кризисен щаб в Гурково още веднъж напомня на всички да ограничат социалните си контакти, да спазват мерките и да бъдат отговорни, както към своето здраве, така и към това на околните!

**Бъдете отговорни! Ще се справим заедно!**

**Общински кризисен щаб – Гурково.**